Komission direktiivi 2001/57/EY,

annettu 25 päivänä heinäkuuta 2001,

viljojen torjunta-ainejäämien enimmäismääristä annetun neuvoston direktiivin 86/362/ETY, eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta annetun neuvoston direktiivin 86/363/ETY ja torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, annetun neuvoston direktiivin 90/642/ETY liitteiden muuttamisesta

(ETA:n kannalta merkityksellinen teksti)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viljojen torjunta-ainejäämien enimmäismääristä 24 päivänä heinäkuuta 1986 annetun neuvoston direktiivin 86/362/ETY(1), sellaisena kuin se on viimeksi muutettuna komission direktiivillä 2001/48/EY(2), ja erityisesti sen 10 artiklan,

ottaa huomioon eläinkunnasta peräisin olevissa elintarvikkeissa ja niiden pinnassa olevien torjunta-ainejäämien enimmäismäärien vahvistamisesta 24 päivänä heinäkuuta 1986 annetun neuvoston direktiivin 86/363/ETY(3), sellaisena kuin se on viimeksi muutettuna komission direktiivillä 2001/39/EY(4), ja erityisesti sen 10 artiklan,

ottaa huomioon torjunta-ainejäämien enimmäismäärien vahvistamisesta tietyille kasvikunnasta peräisin oleville tuotteille, mukaan lukien hedelmät ja vihannekset, 27 päivänä marraskuuta 1990 annetun neuvoston direktiivin 90/642/ETY(5), sellaisena kuin se on viimeksi muutettuna direktiivillä 2001/48/EY, ja erityisesti sen 7 artiklan,

ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(6), sellaisena kuin se on viimeksi muutettuna komission direktiivillä 2001/49/EY(7), ja erityisesti sen 4 artiklan 1 kohdan f alakohdan,

sekä katsoo seuraavaa:

(1) Tehoaine fluroksipyyri sisällytettiin direktiivin 91/414/ETY liitteeseen I komission direktiivillä 2000/10/EY(8). Komissio ei ole vielä vahvistanut tälle tehoaineelle yhtenäistettyjä jäämien enimmäismääriä. Jäämien enimmäismäärien yhtenäistäminen on suotavaa sekä kansanterveyden että kaupan kannalta.

(2) Sen jälkeen kun aine sisällytettiin liitteeseen I, jäsenvaltiot sallivat monien tätä ainetta sisältävien kasvinsuojeluaineiden käytön direktiivin 91/414/ETY 4 artiklan mukaisesti ja vahvistivat jäämien väliaikaiset enimmäismäärät 4 artiklan 1 kohdan f alakohdan mukaisesti. Nämä luvat koskevat käyttöä rikkakasvien torjunta-aineena hedelmätarhoissa tai käyttöä rikkakasvien torjunta-aineena kasvun alkamisen jälkeen omenan-, oliivin-, sipulin- ja viljanviljelyn yhteydessä sekä niityillä ja laitumilla. Kyseiset enimmäismäärät ja niiden perusteet on annettu direktiivin mukaisesti tiedoksi komissiolle. Nämä tiedot ja muista lähteistä saadut tiedot on käyty läpi, ja ne riittävät tiettyjen jäämien enimmäismäärien vahvistamiseen väliaikaisesti.

(3) Direktiivin 86/363/ETY 5 artiklassa säädetään, että direktiivin 91/414/ETY 4 artiklan 1 kohdan f alakohdan mukaisesti vahvistetut eläintuotteita koskevat väliaikaiset jäämien enimmäismäärät on esitettävä direktiivin 86/363/ETY liitteessä II.

(4) Kun fluroksipyyri sisällytettiin direktiivin 91/414/ETY liitteeseen I, sitä koskeva tekninen ja tieteellinen arviointi oli saatettu loppuun fluroksipyyriä koskevana komission tarkastelukertomuksena 30 päivänä marraskuuta 1999. Tässä tarkastelukertomuksessa fluroksipyyrin hyväksyttävä päiväsaanti (ADI-arvo) asetettiin 0,8 milligrammaan kilogrammassa painokiloa kohti päivässä. Fluroksipyyrillä käsiteltyjen elintarvikkeiden kuluttajien elinikäistä altistumista on arvioitu ja mitattu Euroopan yhteisössä käytettävien menettelyiden ja perusteiden mukaisesti ottaen huomioon Maailman terveysjärjestön julkaisemat ohjeet(9). Laskelmien mukaan tässä direktiivissä vahvistetut jäämien enimmäismäärät eivät ylitä hyväksyttävää päiväsaantia.

(5) Akuutteja myrkytysvaikutuksia, jotka edellyttäisivät akuutin altistumisen viiteannoksen asettamista, ei havaittu fluroksipyyrin sisällyttämistä direktiivin 91/414/ETY liitteeseen I edeltäneen arvioinnin ja käsittelyn yhteydessä.

(6) On aiheellista asettaa jäämien enimmäismääräksi analyysiherkkyyden alaraja direktiivien 86/362/ETY, 86/363/ETY ja 90/642/ETY soveltamisalaan kuuluville tuotteille, joita ei ole sallittu, jotta taattaisiin kuluttajien riittävä suoja kyseisissä tuotteissa tai niiden pinnalla oleville jäämille altistumista vastaan. Tällainen yhteisön tasolla vahvistettava jäämien väliaikainen enimmäismäärä ei estä jäsenvaltioita vahvistamasta fluroksipyyrille väliaikaista jäämien enimmäismäärää direktiivin 91/414/ETY 4 artiklan 1 kohdan f alakohdan ja sen liitteen VI mukaisesti.

(7) Neljää vuotta on pidettävä riittävänä ajanjaksona, jonka kuluessa fluroksipyyrin tulevat käyttötarkoitukset suurimmalta osaltaan vahvistetaan. Tämän ajanjakson jälkeen jäämien väliaikaisten enimmäismäärien pitäisi muuttua lopullisiksi.

(8) Yhteisön kauppakumppaneita on kuultu Maailman kauppajärjestön välityksellä tässä direktiivissä asetetuista enimmäismääristä, ja niiden huomautukset on otettu huomioon. Codex Alimentariuksessa ei ole suositettu fluroksipyyrille jäämien enimmäismääriä. Komissio tutkii mahdollisuutta vahvistaa jäämien enimmäismäärät tietyille torjunta-aine/viljelykasvi-yhdistelmille, joita ei ole lueteltu tässä direktiivissä, sille toimitettujen hyväksyttävien tietojen pohjalta.

(9) Kasveja käsittelevän tiedekomitean lausunnot ja erityisesti kuluttajien suojelua torjunta-aineilla käsiteltyjen elintarvikkeiden osalta koskevat neuvot ja suositukset on otettu huomioon.

(10) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,

ON ANTANUT TÄMÄN DIREKTIIVIN:

1 artikla

Lisätään direktiivin 86/362/ETY liitteessä II olevaan A osaan seuraavat rivit:

">TAULUKON PAIKKA>"

2 artikla

Lisätään direktiivin 86/363/ETY liitteessä II olevaan B osaan seuraava rivi:

">TAULUKON PAIKKA>"

3 artikla

Lisätään direktiivin 90/642/ETY liitteeseen II tämän direktiivin liitteessä oleva fluroksipyyriä ja sen fluroksipyyrinä ilmoitettuja estereitä koskeva sarake.

4 artikla

Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 28 päivänä helmikuuta 2002. Niiden on ilmoitettava tästä komissiolle viipymättä.

Jäsenvaltioiden on sovellettava näitä säännöksiä 1 päivästä maaliskuuta 2002.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

5 artikla

Tämä direktiivi on osoitettu kaikille jäsenvaltioille.

Tehty Brysselissä 25 päivänä heinäkuuta 2001.

Komission puolesta

David Byrne

Komission jäsen

(1) EYVL L 221, 7.8.1986, s. 37.

(2) EYVL L 180, 3.7.2001, s. 26.

(3) EYVL L 221, 7.8.1986, s. 43.

(4) EYVL L 148, 1.6.2001, s. 70.

(5) EYVL L 350, 14.12.1990, s. 71.

(6) EYVL L 230, 19.8.1991, s. 1.

(7) EYVL L 176, 29.6.2001, s. 61.

(8) EYVL L 57, 2.3.2000, s. 28.

(9) GEMS / Food Programme -ohjelman yhteistyössä elintarvikkeiden torjunta-ainejäämiä käsittelevän Codex-komitean kanssa laatimat ohjeet torjunta-ainejäämien ravinnon kautta tapahtuvan altistumisen arvioimiseksi. Maailman terveysjärjestön julkaisu, 1997 (WHO/FSF/FOS/97.7).

LIITE

>TAULUKON PAIKKA>